અમદાવાદ : ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા આગામી માર્ચ ર૦૧૯માં યોજાનારી ધોરણ-૧૦ અને ધોરણ-૧ર સામાન્ય પ્રવાહ અને વિજ્ઞાન પ્રવાહની બોર્ડ પરીક્ષાનાં ફોર્મ ભરવાની કાર્યવાહી ચાલી રહી છે, જેની મુદતમાં દસ દિવસનો વધારો કરવામાં આવશે તેવું શિક્ષણ વિભાગના આધારભૂત સૂત્રો દ્વારા જાણવા મળે છે. બોર્ડ પરીક્ષાનાં ફોર્મ શાળાઓમાં ઓનલાઇન ભરવાનાં હોય છે. ધોરણ ૧રનાં ફોર્મ ભરવાની મુદત નવેમ્બર માસના અંતમાં પૂરી થાય છે.